CELEX: 32020R1362
Language: mt
Date: 2020-09-30 00:00:00
Title: Regolament ta’ Implimentazzjoni tal-Kummissjoni (UE) 2020/1362 tat-30 ta’ Settembru 2020 li jemenda r-Regolament ta’ Implimentazzjoni (UE) 2020/1213 rigward il-miżuri fitosanitarji għall-introduzzjoni fl-Unjoni ta’ ċerti pjanti għat-tħawwil tal-Acer japonicum Thunberg, tal-Acer palmatum Thunberg u tal-Acer shirasawanum Koidzumi, li joriġinaw minn New Zealand

1.10.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 317/5
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/1362
         tat-30 ta’ Settembru 2020
         li jemenda r-Regolament ta’ Implimentazzjoni (UE) 2020/1213 rigward il-miżuri fitosanitarji għall-introduzzjoni fl-Unjoni ta’ ċerti pjanti għat-tħawwil tal-Acer japonicum Thunberg, tal-Acer palmatum Thunberg u tal-Acer shirasawanum Koidzumi, li joriġinaw minn New Zealand
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/2031 tal-Parlament Ewropew u tal-Kunsill tas-26 ta’ Ottubru 2016 dwar il-miżuri protettivi kontra pesti tal-pjanti, li jemenda r-Regolamenti (UE) Nru 228/2013, (UE) Nru 652/2014 u (UE) Nru 1143/2014 tal-Parlament Ewropew u tal-Kunsill u li jħassar id-Direttivi tal-Kunsill 69/464/KEE, 74/647/KEE, 93/85/KEE, 98/57/KE, 2000/29/KE, 2006/91/KE u 2007/33/KE (1), u b’mod partikolari t-tielet subparagrafu tal-Artikolu 42(4) tiegħu,
         Billi:
         
                     (1)
                  
                  
                     Abbażi ta’ valutazzjoni preliminari tar-riskju, ir-Regolament ta’ Implimentazzjoni tal-Kummissjoni (UE) 2018/2019 (2), stabbilixxa lista ta’ pjanti, ta’ prodotti mill-pjanti u ta’ oġġetti oħra b’riskju għoli.
                  
               
                     (2)
                  
                  
                     F’konformità mar-Regolament (UE) 2016/2031, jekk, abbażi ta’ valutazzjoni tar-riskju, jiġi konkluż li pjanta, prodott mill-pjanti jew oġġett ieħor li joriġinaw minn pajjiż terz, minn grupp ta’ pajjiżi terzi jew minn żona speċifika tal-pajjiż terz ikkonċernat fih riskju inaċċettabbli ta’ pesti, iżda li dak ir-riskju jista’ jitnaqqas għal livell aċċettabbli jekk jitwettqu ċerti miżuri, il-Kummissjoni trid tħassar dik il-pjanta, dak il-prodott mill-pjanti jew l-oġġett l-ieħor mil-lista stabbilita bir-Regolament ta’ Implimentazzjoni (UE) 2018/2019 u żżidhom mal-lista msemmija fl-Artikolu 41(2) tar-Regolament (UE) 2016/2031.
                  
               
                     (3)
                  
                  
                     Barra minn hekk, ir-Regolament ta’ Implimentazzjoni tal-Kummissjoni (UE) 2020/1213 (3) jistabbilixxi l-miżuri fitosanitarji għall-introduzzjoni fl-Unjoni ta’ ċerti pjanti, prodotti mill-pjanti u oġġetti oħra li tħassru mill-Anness tar-Regolament ta’ Implimentazzjoni (UE) 2018/2019.
                  
               
                     (4)
                  
                  
                     L-Anness tar-Regolament ta’ Implimentazzjoni (UE) 2018/2019 jinkludi pjanti tal-ġeneru Acer L. bħala pjanti b’riskju għoli.
                  
               
                     (5)
                  
                  
                     Fid-29 ta’ Awwissu 2019, New Zealand resqet talba biex tesporta lejn l-Unjoni pjanti għat-tħawwil ta’ bejn sena u tliet snin, bl-għeruq mikxufin, inattivi, mingħajr weraq, imlaqqmin jew imlaqqmin b’għajn, tal-ispeċijiet Acer japonicum Thunberg, Acer palmatum Thunberg u Acer shirasawanum Koidzumi, (“il-pjanti speċifikati”). Dik it-talba kienet sostnuta bid-dossier tekniku rispettiv.
                  
               
                     (6)
                  
                  
                     Fl-20 ta’ Mejju 2020, l-Awtorità Ewropea dwar is-Sigurtà fl-Ikel (“l-Awtorità”) ippubblikat opinjoni xjentifika dwar il-valutazzjoni tar-riskju ta’ komodità tal-pjanti tal-Acer spp. minn New Zealand (4). L-Awtorità identifikat il-pesti Eotetranychus sexmaculatus, Meloidogyne
                        fallax, Oemona hirta u Platypus apicalis (“il-pesti speċifikati”) bħala rilevanti għall-pjanti speċifikati, evalwat il-miżuri ta’ mitigazzjoni tar-riskji għal dawk il-pesti li hemm deskritti fid-dossier, u stmat il-probabbiltà ta’ ħelsien minn kull pest li hu rilevanti għal dik il-komodità.
                  
               
                     (7)
                  
                  
                     Wara li nħarġet dik l-opinjoni, ir-Regolament ta’ Implimentazzjoni tal-Kummissjoni (UE) 2020/1361 (5) [l-Uffiċċju tal-Pubblikazzjonijiet huwa ġentilment mitlub idaħħal referenza definittiva għar-Regolament ta’ Implimentazzjoni tal-Kummissjoni li jemenda r-Regolament ta’ Implimentazzjoni tal-Kummissjoni (UE) 2018/2019 rigward ċerti pjanti għat-tħawwil tal-Malus domestica li joriġinaw mis-Serbja u ċerti pjanti għat-tħawwil tal-Acer li joriġinaw minn New Zealand] ħassar il-pjanti speċifikati mil-lista ta’ pjanti ta’ riskju għoli stabbilita bir-Regolament ta’ Implimentazzjoni (UE) 2018/2019.
                  
               
                     (8)
                  
                  
                     Barra minn hekk, u abbażi ta’ dik l-opinjoni, il-miżuri meħtieġa biex jiġi indirizzat ir-riskju tal-pesti speċifikati jistgħu jiġu adottati bħala rekwiżiti fitosanitarji għall-importazzjoni, biex tkun żgurata l-protezzjoni fitosanitarja tat-territorju tal-Unjoni mill-introduzzjoni tal-pjanti speċifikati fl-Unjoni.
                  
               
                     (9)
                  
                  
                     Fil-każ ta’ Oemona hirta u Platypus apicalis, il-miżuri deskritti minn New Zealand fid-dossier huma meqjusa biżżejjed biex inaqqsu r-riskju mill-introduzzjoni fl-Unjoni tal-pjanti speċifikati għal livell aċċettabbli. Għaldaqstant, il-miżuri għal dawk iż-żewġ pesti jenħtieġ li jkunu bbażati fuq dawk deskritti minn New Zealand fid-dossier.
                  
               
                     (10)
                  
                  
                     Fil-każ tal-Meloidogyne fallax, il-miżuri deskritti minn New Zealand fid-dossier huma konsistenti mar-rekwiżiti eżistenti stabbiliti fil-punt 10 tal-Anness VII tar-Regolament ta’ Implimentazzjoni tal-Kummissjoni (UE) 2019/2072 (6) għan-nematodi, dwar is-siġar u l-arbuxxelli maħsubin għat-tħawwil.
                  
               
                     (11)
                  
                  
                     Fil-każ tal-Eotetranychus sexmaculatus, huwa meqjus li t-twettiq tal-miżuri li tipproponi New Zealand fid-dossier waħedhom ma jnaqqasx ir-riskju mill-introduzzjoni fl-Unjoni tal-pjanti speċifikati għal livell aċċettabbli, billi, skont l-opinjoni tal-Awtorità jibqa’ jkun hemm xi inċertezzi. Ir-riskju mill-introduzzjoni fl-Unjoni tal-pjanti speċifikati jista’ jitnaqqas għal livell aċċettabbli jekk jiġu indirizzati l-inċertezzi mhux identifikati billi jitwettqu miżuri addizzjonali rigward id-dikjarazzjonijiet uffiċjali u ċ-ċertifikati fitosanitarji għal dawk il-pjanti. Għalhekk, il-miżuri li applikat New Zealand fid-dossier dwar l-Eotetranychus sexmaculatus jenħtieġ li jiġu kkomplementati b’dawk il-miżuri li jindirizzaw l-inċertezzi.
                  
               
                     (12)
                  
                  
                     L-Oemona hirta u l-Meloidogyne fallax huma elenkati bħala pesti ta’ kwarantina fl-Unjoni fl-Anness II tar-Regolament ta’ Implimentazzjoni (UE) 2019/2072. L-Eotetranychus sexmaculatus u l-Platypus apicalis għad ma ddaħħlux fil-lista tal-Unjoni tal-pesti ta’ kwarantina li tinstab fir-Regolament ta’ Implimentazzjoni (UE) 2019/2072, iżda għandhom mnejn jissodisfaw il-kundizzjonijiet biex jiddaħħlu fil-lista wara li ssir valutazzjoni tar-riskju sħiħa oħra. Jekk jiġi stabbilit, abbażi ta’ valutazzjoni tar-riskju sħiħa ta’ dawk il-pesti, li jissodisfaw dawk il-kundizzjonijiet, jiddaħħlu fil-lista li hemm fl-Anness II tar-Regolament ta’ Implimentazzjoni (UE) 2019/2072, u l-pjanti rilevanti jiġu elenkati fl-Anness VII ta’ dak ir-Regolament, flimkien mal-miżuri rispettivi. Imbagħad jenħtieġ li r-Regolament (UE) 2019/2072 jiġi rieżaminat skont il-każ.
                  
               
                     (13)
                  
                  
                     Għaldaqstant jenħtieġ li l-Anness tar-Regolament ta’ Implimentazzjoni (UE) 2020/1213 jiġi emendat skont dan.
                  
               
                     (14)
                  
                  
                     Sabiex ikun hemm konformità mal-obbligi tal-Unjoni li jirriżultaw mill-ftehim tal-Organizzazzjoni Dinjija tal-Kummerċ dwar l-applikazzjoni ta’ miżuri sanitarji u fitosanitarji (7), l-importazzjoni tal-pjanti speċifikati għandha tkompli fl-iqsar żmien possibbli. Għalhekk jenħtieġ li dan ir-Regolament jidħol fis-seħħ fit-tielet jum wara li jiġi ppubblikat.
                  
               
                     (15)
                  
                  
                     Il-miżuri previsti f’dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Suġġett
            Dan ir-Regolament jistabbilixxi l-miżuri fitosanitarji għall-introduzzjoni fl-Unjoni ta’ ċerti pjanti għat-tħawwil tal-Acer japonicum Thunberg, tal-Acer palmatum Thunberg u tal-Acer shirasawanum Koidzumi, li joriġinaw minn New Zealand
         
         
            Artikolu 2
            Emenda tar-Regolament ta’ Implimentazzjoni (UE) 2020/1213
            L-Anness tar-Regolament ta’ Implimentazzjoni (UE) 2020/1213 huwa emendat f’konformità mal-Anness ta’ dan ir-Regolament.
         
         
            Artikolu 3
            Dħul fis-seħħ
            Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-30 ta’ Settembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 317, 23.11.2016, p. 4.
         
            (2)  Ir-Regolament ta’ Implimentazzjoni tal-Kummissjoni (UE) 2018/2019 tat-18 ta’ Diċembru 2018 li jistabbilixxi lista proviżorja ta’ pjanti, prodotti tal-pjanti jew oġġetti oħra ta’ riskju għoli, fis-sens tal-Artikolu 42 tar-Regolament (UE) 2016/2031 u lista ta’ pjanti li ma jeħtiġux ċertifikati fitosanitarji għall-introduzzjoni tagħhom fl-Unjoni, fis-sens tal-Artikolu 73 ta’ dak ir-Regolament (ĠU L 323, 19.12.2018, p. 10).
         
            (3)  Ir-Regolament ta’ Implimentazzjoni tal-Kummissjoni (UE) 2020/1213 tal-21 ta’ Awwissu 2020 dwar il-miżuri fitosanitarji għall-introduzzjoni fl-Unjoni ta’ ċerti pjanti, prodotti mill-pjanti u oġġetti oħra li tneħħew mill-Anness tar-Regolament ta’ Implimentazzjoni (UE) 2018/2019 (ĠU L 275, 24.8.2020, p. 5).
         
            (4)  Il-Bord tal-EFSA dwar is-Saħħa tal-Pjanti, 2020. Scientific Opinion on the commodity risk assessment of Acer spp. plants from New Zealand. EFSA Journal 2020; 18(5): 6105. https://doi.org/10.2903/j.efsa.2020.6105
         
            (5)  Ir-Regolament ta’ Implimentazzjoni tal-Kummissjoni (UE) 2020/1361 tat-30 ta’ Settembru 2020 li jemenda r-Regolament ta’ Implimentazzjoni (UE) 2018/2019 rigward ċerti pjanti tal-Malus domestica għat-tħawwil li joriġinaw mis-Serbja, u ċerti pjanti għat-tħawwil tal-Acer japonicum Thunberg, tal-Acer palmatum Thunberg u tal-Acer shirasawanum Koidzumi, li joriġinaw minn New Zealand (ara l-paġna 1 ta’ dan il-Ġurnal Uffiċjali).
         
            (6)  Ir-Regolament ta’ Implimentazzjoni tal-Kummissjoni (UE) 2019/2072 tat-28 ta’ Novembru 2019 li jistabbilixxi l-kundizzjonijiet uniformi għall-implimentazzjoni tar-Regolament (UE) 2016/2031 tal-Parlament Ewropew u tal-Kunsill rigward il-miżuri protettivi kontra l-pesti tal-pjanti, u li jħassar ir-Regolament tal-Kummissjoni (KE) Nru 690/2008 u jemenda r-Regolament ta’ Implimentazzjoni tal-Kummissjoni (UE) 2018/2019 (ĠU L 319, 10.12.2019, p. 1).
         
            (7)  Il-Ftehim tal-Organizzazzjoni Dinjija tal-Kummerċ dwar l-Applikazzjoni ta’ Miżuri Sanitarji u Fitosanitarji (il-Ftehim SPS), https://www.wto.org/english/tratop_e/sps_e/spsagr_e.htm
      
      
         
            ANNESS
            Fl-Anness tad-Deċiżjoni ta’ Implimentazzjoni (UE) 2020/1213, jiżdiedu l-punti li ġejjin:
            
               
                           Pjanti, prodotti mill-pjanti u oġġetti oħra
                        
                        
                           Kodiċi NM
                        
                        
                           Pajjiżi terzi ta’ oriġini
                        
                        
                           Miżuri
                        
                     
                           
                                       “4.
                                    
                                    
                                       Pjanti għat-tħawwil ta’ bejn sena u tliet snin bl-għeruq mikxufin, inattivi, mingħajr weraq, imlaqqmin jew imlaqqmin b’għajn tal-Acer japonicum Thunberg tal-, Acer palmatum Thunberg u tal- Acer shirasawanum Koidzumi
                                    
                                 
                        
                           ex 0602 90 41 
                           ex 0602 90 45 
                           ex 0602 90 46 
                           ex 0602 90 48 
                           ex 0602 90 50 
                        
                        
                           New Zealand
                        
                        
                           
                                       (a)
                                    
                                    
                                       Dikjarazzjoni uffiċjali li:
                                       
                                                   (i)
                                                
                                                
                                                   il-pjanti huma ħielsa mill- Eotetranychus sexmaculatus;
                                                
                                             
                                                   (ii)
                                                
                                                
                                                   tul ħajjithom il-pjanti tkabbru dejjem f’post tal-produzzjoni li, flimkien mas-siti tal-produzzjoni li jiffurmaw parti minnu, huwa rreġistrat u ssorveljat mill-organizzazzjoni nazzjonali għall-protezzjoni tal-pjanti tal-pajjiż tal-oriġini
                                                
                                             
                                                   (iii)
                                                
                                                
                                                   waqt spezzjonijiet uffiċjali li saru fiż-żminijiet ix-xierqa sa mill-bidu taċ-ċiklu sħiħ tal-produzzjoni, is-sit tal-produzzjoni nstab li hu ħieles mill-Eotetranychus sexmaculatus; f’każ ta’ suspett tal-preżenza tal-Eotetranychus sexmaculatus fis-sit tal-produzzjoni, twettqu trattamenti xierqa biex ikun żgurat li l-pest ma jkunx preżenti; ġiet stabbilita żona ta’ 100 m madwar is-sit, li hi soġġetta għal stħarriġ speċifiku fiż-żminijiet ix-xierqa biex jinstab il-pest Eotetranychus sexmaculatus, u fejn jinstab fuq xi pjanti, dawk il-pjanti nqalgħu u nqerdu minnufih;
                                                
                                             
                                                   (iv)
                                                
                                                
                                                   ġiet stabbilita sistema li qabel ma jiddaħħlu f’kull sit tal-produzzjoni l-għodod u l-makkinarju jkun żgurat li tnaddfu mill-ħamrija u minn biċċiet tal-pjanti u ġew iddiżinfettati biex jinħelsu mill-Eotetranychus sexmaculatus;
                                                
                                             
                                                   (v)
                                                
                                                
                                                   meta nħasdu l-pjanti tnaddfu u nqatugħlom il-partijiet iż-żejda u għaddew minn spezzjoni fitosanitarja li tikkonsisti mill-inqas minn eżami viżiv dettaljat, speċjalment taz-zkuk u tal-friegħi biex jiġi kkonfermat li ma hemmx Eotetranychus sexmaculatus fuqhom;
                                                
                                             
                                                   (vi)
                                                
                                                
                                                   eżatt qabel l-esportazzjoni, il-konsenji tal-pjanti għaddew minn spezzjoni uffiċjali, b’mod partikolari taz-zkuk u l-friegħi, għall-preżenza tal-Eotetranychus sexmaculatus, u d-daqs tal-kampjun li ġie spezzjonat kien biżżejjed biex jippermetti s-sejbien ta’ mill-inqas 1 % ta’ infestazzjoni mill-pest, b’affidabbiltà ta’ 99 %;
                                                
                                             
                                 
                                       (b)
                                    
                                    
                                       Taħt l-intestatura ‘Dikjarazzjoni Addizzjonali’, iċ-ċertifikati fitosanitarji għal dawk il-pjanti jinkludu:
                                       
                                                   (i)
                                                
                                                
                                                   id-dikjarazzjoni li ġejja: ‘Il-konsenja tikkonforma mad-dispożizzjonijiet tar-Regolament ta’ Implimentazzjoni tal-Kummissjoni (UE) 2020/1362’;
                                                
                                             
                                                   (ii)
                                                
                                                
                                                   l-ispeċifikazzjoni tas-siti tal-produzzjoni rreġistrati.
                                                
                                             
                                 
                     
                           
                                       5.
                                    
                                    
                                       Pjanti għat-tħawwil ta’ bejn sena u tliet snin bl-għeruq mikxufin, inattivi, mingħajr weraq, imlaqqmin jew imlaqqmin b’għajn, tal-Acer japonicum Thunberg tal-, Acer palmatum Thunberg u tal- Acer shirasawanum Koidzumi
                                    
                                 
                        
                           ex 0602 90 41 
                           ex 0602 90 45 
                           ex 0602 90 46 
                           ex 0602 90 48 
                           ex 0602 90 50 
                        
                        
                           New Zealand
                        
                        
                           
                                       (a)
                                    
                                    
                                       Dikjarazzjoni uffiċjali li:
                                       
                                                   (i)
                                                
                                                
                                                   il-pjanti huma ħielsa mill-Oemona hirta u mill-Platypus apicalis;
                                                
                                             
                                                   (ii)
                                                
                                                
                                                   tul-ħajjithom, il-pjanti tkabbru f’post tal-produzzjoni li, flimkien mas-siti tal-produzzjoni li huma parti minnu, huwa rreġistrat u ssorveljat mill-organizzazzjoni nazzjonali għall-protezzjoni tal-pjanti tal-pajjiż tal-oriġini;
                                                
                                             
                                                   (iii)
                                                
                                                
                                                   waqt spezzjonijiet uffiċjali li saru fiż-żminijiet xierqa sa mill-bidu taċ-ċiklu sħiħ tal-produzzjoni, is-sit tal-produzzjoni nstab li hu ħieles mill-Oemona hirta u mill-Platypus apicalis; meta kien hemm suspett tal-preżenza tal-Oemona hirta jew tal-Platypus apicalis fis-sit tal-produzzjoni, twettqu trattamenti xierqa kontra l-pesti biex ikun żgurat li dawn m’humiex preżenti;
                                                
                                             
                                                   (iv)
                                                
                                                
                                                   meta nħasdu l-pjanti tnaddfu u għaddew minn spezzjoni uffiċjali biex ikun ikkonfermat li ma fihomx l-Oemona hirta u l-Platypus apicalis;
                                                
                                             
                                                   (v)
                                                
                                                
                                                   eżatt qabel l-esportazzjoni, il-konsenji tal-pjanti għaddew minn spezzjoni uffiċjali għall-preżenza tal-Oemona hirta u tal-Platypus apicalis, u d-daqs tal-kampjun li ġie spezzjonat kien biżżejjed biex jippermetti s-sejbien ta’ mill-inqas 1 % ta’ infestazzjoni mill-pesti, b’affidabbiltà ta’ 99 %;
                                                
                                             
                                 
                                       (b)
                                    
                                    
                                       taħt l-intestatura ‘Dikjarazzjoni Addizzjonali’, iċ-ċertifikati fitosanitarji għal dawk il-pjanti jinkludu:
                                       
                                                   (i)
                                                
                                                
                                                   id-dikjarazzjoni li ġejja: ‘Il-konsenja tikkonforma mad-dispożizzjonijiet tar-Regolament ta’ Implimentazzjonital-Kummissjoni (UE) 2020/1362’;
                                                
                                             
                                                   (ii)
                                                
                                                
                                                   l-ispeċifikazzjoni tas-siti tal-produzzjoni rreġistrati.”